News Update: หุ้นแมนยูพุ่งแรง 15% รับข่าวตระกูลเกลเซอร์แย้มแผนขายสโมสร พร้อมประกาศฉีกสัญญา ‘โรนัลโด’ - FINNOMENA
เมื่อวานนี้ (21 พ.ย.) สโมสรฟุตบอลแมนเชสเตอร์ ยูไนเต็ด ประกาศยกเลิกสัญญา ‘คริสเตียโน โรนัลโด’ นักเตะสัญชาติโปรตุเกส วัย 37 ปี หลังบทสัมภาษณ์ฉาวที่ออกมาวิจารณ์ผู้จัดการ เพื่อนร่วมทีม และสโมสรอย่างเผ็ดร้อนเมื่อสัปดาห์ที่แล้ว
23 พ.ย. 2565

เมื่อวานนี้ (21 พ.ย.) สโมสรฟุตบอลแมนเชสเตอร์ ยูไนเต็ด ประกาศยกเลิกสัญญา ‘คริสเตียโน โรนัลโด’ นักเตะสัญชาติโปรตุเกส วัย 37 ปี หลังบทสัมภาษณ์ฉาวที่ออกมาวิจารณ์ผู้จัดการ เพื่อนร่วมทีม และสโมสรอย่างเผ็ดร้อนเมื่อสัปดาห์ที่แล้ว
‘แมนเชสเตอร์ ยูไนเต็ด’ ยังแย้มแผนประกาศขายสโมสร โดยตระกูลเกลเซอร์ซึ่งเจ้าของสโมสมานาน 17 ปี กำลังอยู่ระหว่างการปรึกษาทีมผู้เชี่ยวชาญด้านการเงินเกี่ยวกับกระบวนการดังกล่าว ซึ่งอาจเป็นการขายหุ้นบางส่วน หรือดึงการลงทุนในสนามฟุตบอลและโครงการอื่นๆ
ส่งผลให้หุ้น ‘แมนเชสเตอร์ ยูไนเต็ด’ ที่จดทะเบียนในสหรัฐฯ พุ่ง 19% ทันที หลังข่าวดังกล่าว ก่อนปิดบวก 15% ที่ 14.94 ดอลลาร์ ในวันอังคาร (21 พ.ย.)
ในแถลงการณ์ของสโมสรระบุว่า โรนัลโด จะออกจากสโมสรแมนเชสเตอร์ ยูไนเต็ด ภายใต้ข้อตกลงร่วมกันและมีผลทันที โดยทางสโมสรขอขอบคุณโรนัลโดและความทุ่มเทที่มีให้กับทีมมาโดยตลอด
VoA Thai ระบุถึงคำกล่าวของโรนัสโดว่า “หลังจากการหารือกับทางสโมสรแมนเชสเตอร์ ยูไนเต็ด เราต่างเห็นตรงกันที่จะยกเลิกสัญญาก่อนกำหนด ผมรักสโมสรแมนเชสเตอร์ ยูไนเต็ด ผมรักแฟนบอลของผม และสิ่งนี้จะไม่มีวันเปลี่ยนแปลง อย่างไรก็ตาม ผมรู้สึกว่ามันถึงเวลาแล้วสำหรับผมที่จะมองหาความท้าทายใหม่ ผมขอให้สโมสรประสบความสำเร็จในช่วงที่เหลือของฤดูกาลและในอนาคต”
เมื่อสัปดาห์ก่อน โรนัลโดได้ให้สัมภาษณ์ว่า เขารู้สึกถูกหักหลัง และยังวิจารณ์นักเตะ ผู้จัดการทีม รวมไปถึงเจ้าของสโมสรด้วย ซึ่งตอนนั้นทางสโมสรออกมาระบุว่า จะมีมาตรการเหมาะสมออกมาเพื่อตอบโต้กับการแสดงความเห็นดังกล่าวของโรนัลโด ซึ่งการฉีกสัญญาป็นสิ่งที่มีการคาดการณ์กันเป็นวงกว้าง
อ้างอิง:
https://www.voathai.com/a/ronaldo-to-leave-manchester-united-with-immediate-effect-/6845797.html 
https://www.bloomberg.com/news/articles/2022-11-22/manchester-united-owner-reported-to-weigh-sale-as-ronaldo-leaves?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Manchester United
News Update
แมนยู
โรนัลโด
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA